КОМИ РЕСПУБЛИКАСА ПРАВИТЕЛЬСТВОЛÖН ШУÖМ

**Федеральнöй бюджетысь воöм сьöм тшöт весьтö муниципальнöй юкöнъясса библиотекаяслысь небöг фондъяс комплектуйтöм вылö мукöд бюджеткостса трансферт сетöм йылысь**

«2011 во вылö Коми Республикаса республиканскöй сьöмкуд йылысь» Коми Республикаса Оланпас, «Федеральнöй бюджетысь муниципальнöй юкöнъяслöн библиотекаяслысь да Москва да Санкт-Петербург каръяслöн государственнöй библиотекаяслысь небöг фондъяс комплектуйтöм вылö Россия Федерацияса субъектъясса бюджетъяслы мукöд бюджеткостса трансфертъяс сетан правилöяс вынсьöдöм йылысь» Россия Федерацияса Правительстволöн 2010 во öшым тöлысь 29 лунся 1186 №-а шуöм серти Коми Республикаса Правительство шуис:

1. Вынсьöдны:

1) Федеральнöй бюджетысь воöм сьöм тшöт весьтö муниципальнöй юкöнъясса библиотекаяслысь небöг фондъяс комплектуйтöм вылö мукöд бюджеткостса трансферт юклан методика 1 №-а содтöдын индöм серти;

2) 2011 во вылö Федеральнöй бюджетысь воöм сьöм тшöт весьтö муниципальнöй юкöнъясса библиотекаяслысь небöг фондъяс комплектуйтöм вылö мукöд бюджеткостса трансферт юклöм 2 №-а содтöдын индöм серти.

2. Индыны Коми Республикаса культура министерствоöс Коми Республикаса олöмö пöртысь власьт уполномочитöм органöн Россия Федерацияса культура министерствокöд 2011 воö федеральнöй бюджетысь Коми Республикаса республиканскöй бюджетлы муниципальнöй юкöнъясса библиотекаяслысь небöг фондъяс комплектуйтöм вылö мукöд бюджеткостса трансферт сетöм йылысь артмöдчöм кырымалöм кузя.

3. Коми Республикаса культура министерстволы вöдитчыны муниципальнöй юкöнъясса библиотекаяслысь небöг фондъяс комплектуйтöм вылö мукöд бюджеткостса трансфертöн сёрнитчöм (артмöдчöм) подув вылын, кутшöмöс кырымалöма меставывса асвеськöдлан органъяскöд, законодательство серти тайö могъяс вылö федеральнöй бюджетысь воöм сьöм мында.

4. Тайö шуöмсö олöмö пöртöм бöрся видзöдны Коми Республикаса Юралысьöс вежысь В.В. Стахановлы.

5. Тайö шуöмыс вынсялö сiйöс примитан лунсянь да паськалö 2011 вося тöвшöр тöлысь 1 лунсянь артмöм правоотношениеяс вылö.

Коми Республикаса Юралысь В.Гайзер

Сыктывкар

2011 вося рака тöлысь 28 лун

82 №

ВЫНСЬÖДÖМА

Коми Республикаса Правительстволöн

2011 во рака тöлысь 28 лунся 82 №-а шуöмöн

(1 №-а содтöд)

Федеральнöй бюджетысь воöм сьöм тшöт весьтö муниципальнöй юкöнъясса библиотекаяслысь небöг фондъяс комплектуйтöм вылö мукöд бюджеткостса трансферт юклан

**МЕТОДИКА**

1. Федеральнöй бюджетысь воöм сьöм тшöт весьтö муниципальнöй юкöнъясса библиотекаяслысь небöг фондъяс комплектуйтöм вылö, сы лыдын литературно-художественнöй журналъяс ньöбöм да (либö) на вылö гижсьöм вылö мукöд бюджеткостса трансферт юклöны Коми Республикаын да Коми Республикаса муниципальнöй юкöнъясын пыр олысьяслöн лыд йылысь статистическöй отчётносьтлöн лыдпасъяс подув вылын, а сiдзжö Коми Республикаса культура министерстволöн «Сыктывкар» кар кытшса муниципальнöй юкöнын Коми Республикаса государственнöй библиотекаясöн вöдитчысьяслöн лыд йылысь отчётнöй лыдпасъяс подув вылын.

2. Федеральнöй бюджетысь воöм сьöм тшöт весьтö муниципальнöй юкöнъясса библиотекаяслысь небöг фондъяс комплектуйтöм вылö i муниципальнöй юкöнлы сетöм мукöд бюджеткостса трансферт (Pi) артавсьö татшöм формула серти:

S

Pi = -------- x Чi,

Ч - Ч1

кöнi:

S – федеральнöй бюджетысь воöм сьöм тшöт весьтö муниципальнöй юкöнъясса библиотекаяслысь небöг фондъяс комплектуйтöм вылö мукöд бюджеткостса трансфертлöн став ыдждаыс;

Ч – бöръя отчётнöй кадпас вылö Коми Республикаын пыр олысь лыд;

Ч1 – «Сыктывкар» кар кытшса муниципальнöй юкöнын бöръя отчётнöй кадпас вылö Коми Республикаса государственнöй библиотекаясöн вöдитчысь лыд;

Чi – бöръя отчётнöй кадколаст вылö i муниципальнöй юкöнын пыр олысь лыд.

ВЫНСЬÖДÖМА

Коми Республикаса Правительстволöн

2011 во рака тöлысь 28 лунся 82 №-а шуöмöн

(2 №-а содтöд)

2011 во вылö Федеральнöй бюджетысь воöм сьöм тшöт весьтö муниципальнöй юкöнъясса библиотекаяслысь небöг фондъяс комплектуйтöм вылö мукöд бюджеткостса трансферт

**ЮКЛÖМ**

|  |  |  |
| --- | --- | --- |
| Д/в № | Муниципальнöй юкöнъяс | Сьöм мында,  сюрс шайт |
| 1 | 2 | 3 |
| 1. | "Воркута" кар кытш | 300,7 |
| 2. | "Инта" кар кытш | 99,1 |
| 3. | "Сыктывкар" кар кытш | 505,8 |
| 4. | "Усинск" кар кытш | 137,0 |
| 5. | "Ухта" кар кытш | 345,8 |
| 6. | "Вуктыл" муниципальнöй район | 43,0 |
| 7. | "Изьва" муниципальнöй район | 52,5 |
| 8. | "Княжпогост" муниципальнöй район | 68,2 |
| 9. | "Койгорт" муниципальнöй район | 24,5 |
| 10. | "Кöрткерöс" муниципальнöй район | 60,6 |
| 11. | "Печора" муниципальнöй район | 166,2 |
| 12. | "Луздор" муниципальнöй район | 59,7 |
| 13. | "Сосногорск" муниципальнöй район | 132,5 |
| 14. | "Сыктывдiн" муниципальнöй район | 67,3 |
| 15. | "Сыктыв" муниципальнöй район | 42,1 |
| 16. | "Мылдiн" муниципальнöй район | 41,5 |
| 17. | "Удора" муниципальнöй район | 61,9 |
| 18. | "Емдiн" муниципальнöй район | 83,4 |
| 19. | "Кулöмдiн" муниципальнöй район | 81,2 |
| 20. | "Чилимдiн" муниципальнöй район | 37,0 |
|  | СТАВЫС | 2410,0 |

Исакова 4 151 пас